laion/Wikipedia-Exotic huggingface dataset:
מקס רוז

מקס רוז (באנגלית: Max Rose; נולד ב-28 בנובמבר 1986) הוא פוליטיקאי יהודי-אמריקאי, חבר המפלגה הדמוקרטית שכיהן כנציג המחוז ה-11 של מדינת ניו יורק בבית הנבחרים של ארצות הברית בשנים 2021-2019. רוז הוא קצין בצבא ארצות הברית, שנפצע במהלך שירותו הצבאי במלחמת אפגניסטן. רוז נולד בברוקלין בן למשפחה יהודייה. ב-2008 סיים תואר ראשון בהיסטוריה באוניברסיטת וסליין במהלך לימודיו היה מתמחה בלשכתו של ראש עיריית ניוארק קורי בוקר. ב-2009 סיים תואר שני בפילוסופיה ומדיניות ציבורית מבית הספר לכלכלה של לונדון. ב-2010 התגייס רוז לצבא ארצות הברית הוא שירת כקצין בדיוויזיית השריון הראשונה, במהלך הלחימה באפגניסטן נפצע ממטען צד. הוא עוטר בלב הארגמן ובכוכב הארד. הוא סיים הכשרה בבית הספר של הריינג'רס ומשרת כמפקד פלוגה בגדוד של המשמר הלאומי של ניו יורק. לאחר שחרורו מהשירות הסדיר שירת במטה התובע המחוזי של ברוקלין וכמנהל במרפאות "Brightpoint Health". בבחירות 2018 נבחר רוז כחבר המפלגה הדמוקרטית לנציג מחוז הקונגרס ה-11 של מדינת ניו יורק בבית הנבחרים של ארצות הברית. הוא גבר על חבר הקונגרס המכהן מטעם המפלגה הרפובליקנית דן דונובן ברוב של 53%. לאחר הפסדו בבחירות 2020, מונה רוז על ידי נשיא ארצות הברית ג'ו ביידן לעוזר לענייני מגפת הקורונה של מזכיר ההגנה של ארצות הברית. בבחירות 2022 הפסיד שוב בבחירות לניקול מליוטאקיס בבחירות לבית הנבחרים.. רוז מתגורר עם אשתו לי ובנם בסטטן איילנד. מדיה וקבצים בנושא מקס רוז בוויקישיתוף אתר האינטרנט הרשמי של מקס רוז (באנגלית) מקס רוז, ברשת החברתית פייסבוק מקס רוז, ברשת החברתית אקס (טוויטר) מקס רוז, ברשת החברתית אינסטגרם מקס רוז באתר בית הנבחרים (אורכב 04.08.2020 בארכיון Wayback Machine) מקס רוז, באתר המדריך הביוגרפי של הקונגרס של ארצות הברית (באנגלית) קייטי גלוק, Max Rose to Run for House in Likely Rematch Against Malliotakis, באתר הניו יורק טיימס, 6 בדצמבר 2021 (באנגלית)
אוניברסיטת דרהאם

אוניברסיטת דרהאם (באנגלית: Durham University) היא אוניברסיטה ציבורית הממוקמת בדרהאם שבממלכה המאוחדת אשר הוקמה בשנת 1832. הייתה זו האוניברסיטה המוכרת הראשונה שנפתחה באנגליה במשך יותר מ-600 שנה לאחר ייסודן של אוניברסיטת אוקספורד ואוניברסיטת קיימברידג'. נכון לשנת 2020, למדו באוניברסיטה כ-19,000 סטודנטים. אוניברסיטת דרהאם חברה בארגונים אקדמאיים רבים, ובהם קבוצת ראסל, איגוד אוניברסיטאות חבר העמים הבריטי (ACU), קבוצת קוימברה (GC) ורשת אוניברסיטאות מטאריקי (MNU). מבין אנשי הסגל של המוסד, נמנים כ-17 חברי האקדמיה הבריטית ו-14 חברי החברה המלכותית. מבין בוגרי האוניברסיטה הידועים ניתן למנות את אליסטר פותרג'יל, הרולד שיפמן, הרולד ג'פרי ומילטון מרגאי. במתחם האוניברסיטה ישנם כ-63 מבנים שונים, ובהם גם טירת דרהאם. הספרייה הוקמה בשנת 1883, וכיום היא מכילה למעלה מ-1.5 מיליון פריטים מודפסים והיא פרוסה על גבי 5 סניפים ברחבי האוניברסיטה. דורהאם מפעילה מבנה קולגיאלי בדומה לזה של אוניברסיטת אוקספורד ואוניברסיטת קיימברידג', המאורגן במערכת של 17 קולג'ים. בשנת 1832 הוחלט להקים אוניברסיטה אנגלית בנוסף על האוניברסיטאות הוותיקות ב-4 ביולי ההחלטה קיבלה אישור מויליאם הרביעי, מלך הממלכה המאוחדת. האוניברסיטה עצמה נפתחה ב-28 באוקטובר 1833. בשנת 1834 הוקם בית הספר לרפואה. בשנת 1846 החלו גם מגורי הסטודנטים במתחם האוניברסיטה ובשנת 1871 החלו לימודי פיזיקה. במהלך התרחבותה הפכה אוניברסיטת דרהאם גם לאוניברסיטה האנגלית הראשונה שקיימה קשרים עם מוסדות מעבר לים. מחלקות ההוראה של האוניברסיטה מחולקות לארבע פקולטות: הפקולטה למדעי החברה ובריאות המחלקה לאנתרופולוגיה המחלקה לארכאולוגיה הצטיינות משולבת במדעי החברה מרכז דורהאם לפיתוח אקדמי בית ספר לחינוך המחלקה לגאוגרפיה בית הספר לממשל וליחסים בין-לאומיים בית הספר למשפטים (אנ') המחלקה לסוציולוגיה המחלקה למדעי הספורט והפעילות הגופנית הפקולטה לאמנויות ומדעי הרוח המחלקה לקלאסיקה והיסטוריה עתיקה החוג ללימודי אנגלית המחלקה להיסטוריה תוכנית לאמנויות ליברליות בית הספר לשפות ותרבויות מודרניות המחלקה למוזיקה (אנ') המחלקה לפילוסופיה המחלקה לתאולוגיה ודת הפקולטה למדעים תוכנית למדעי הטבע המחלקה למדעי הביולוגיה המחלקה לכימיה המחלקה למדעי המחשב המחלקה למדעי כדור הארץ המחלקה להנדסה (אנ') המחלקה למדעי המתמטיקה המחלקה לפיזיקה (אנ') החוג לפסיכולוגיה הפקולטה למנהל עסקים המחלקה לחשבונאות המחלקה לכלכלה המחלקת למימון המחלקה לניהול ושיווק קולינגווד קולג' (אנ') גריי קולג' (אנ') האטפילד קולג' (אנ') ג'ון סנואו קולג' (אנ') ג'וזפין באטלר קולג' (אנ') סנט איידן קולג' (אנ') סנט צ'אד קולג' (אנ') סנט קאת'ברט קולג' (אנ') סנט הילד וסנט בדה קולג' (אנ') סנט ג'ון קולג' (אנ') סנט מרי קולג' (אנ') סאות' קולג' (אנ') סטפנסון קולג' (אנ') טרוליאן קולג' (אנ') יוניברסיטי קולג' (אנ') אוסטינוב קולג' (אנ') ואן מילדרט קולג' (אנ') דירוג שאנגחאי - מקום 301–400 (2023) דירוג Times Higher Education - מקום 174 (2024) דירוג QS לאוניברסיטאות - מקום 78 (2024) דירוג שאנגחאי - מקום 26–33 (2023) דירוג Times Higher Education - מקום 22 (2024) דירוג QS לאוניברסיטאות - מקום 13 (2024) מדיה וקבצים בנושא אוניברסיטת דרהאם בוויקישיתוף אתר האינטרנט הרשמי של אוניברסיטת דרהאם (באנגלית) אתר האינטרנט הרשמי של אוניברסיטת דרהאם (באנגלית) אוניברסיטת דרהאם, ברשת החברתית פייסבוק אוניברסיטת דרהאם, ברשת החברתית אקס (טוויטר) אוניברסיטת דרהאם, ברשת החברתית אינסטגרם
רויאל פסטיבל הול

הרויאל פסטיבל הול (באנגלית: Royal Festival Hall, בתרגום לעברית: אולם הפסטיבל המלכותי) הוא אולם קונצרטים ומופעי מחול שהוא חלק מסאות'בנק סנטר. האולם ממוקם באזור סאות' בנק על הגדה הדרומית של נהר התמזה בלונדון. המבנה נחשב לבעל חשיבות ארכיטקטונית, והוא הראשון שנבנה לאחר מלחמת העולם השנייה שמוגדר כ"מבנה מוגן". את אבן הפינה של המבנה הניח בשנת 1949 קלמנט אטלי, ראש ממשלת בריטניה דאז. המבנה הוקם כתרומת מועצת מחוז לונדון עבור פסטיבל בריטניה ופתיחתו הרשמית נערכה ב-3 במאי 1951. המבנה תוכנן בסגנון מודרני מובהק על ידי האדריכל יו קאסון בן ה-39 שנבחר על ידי הנהלת פסטיבל בריטניה כחלק ממדיניות ההנהלה לבחור אך ורק אדריכלים צעירים. המבנה שונה באופן משמעותי ב-1964, אז נוסף לו אולם כניסה הפונה לעבר הנהר, ונבנו חדרי הלבשה נוספים. שינויים אלה שינו את מראהו החיצוני של הבניין. שינויים נוספים נערכו במבנה בשנים 1967 - 1968, אז נבנו אולם המלכה אליזבת, חדר פורסל וגלריית הייוורד כחלק ממרכז סאות' בנק. בסוף שנות ה-80 החלו להציג באולם המבואה של הבניין הצגות לציבור הרחב בלא תשלום - מנהג שהפך לפופולרי. המבואה עצמה משמשת כיום כאחד מאתרי המופעים העיקריים בלונדון. לאחר שנת 2000 הוחלט לשפץ את הבניין ולשפר את האקוסטיקה בו. שיפוצים אלה צפויים להסתיים באמצע שנת 2007, בעלות של 75 מיליון ליש"ט. מדיה וקבצים בנושא רויאל פסטיבל הול בוויקישיתוף אתר האינטרנט הרשמי של רויאל פסטיבל הול מאמר בעיתון הגארדיאן מ-13 באוקטובר 1949 המתאר את טקס הנחת אבן הפינה
אוניברסיטת ברמינגהאם

אוניברסיטת ברמינגהאם (באנגלית: University of Birmingham) היא אוניברסיטה ציבורית הממוקמת בברמינגהאם שבממלכה המאוחדת אשר הוקמה ב-1825. נכון ל-2020 לומדים באוניברסיטת ברמינגהאם כ-35,000 סטודנטים. האוניברסיטה חברה במספר ארגונים בין-לאומיים ובהם אוניברסיטאס 21, איגוד אוניברסיטאות חבר העמים הבריטי וקבוצת ראסל. מבין בוגריה הידועים של האוניברסיטה ניתן למנות 11 חתני פרס נובל וראשי ממשלת בריטניה סטנלי בולדווין ונוויל צ'מברלין. ספריית האוניברסיטה פרוסה על פני 9 אתרים בקמפוס, ונמצאים בה כמיליוני פריטים. בשנת 1825 הוקם במקום בית ספר לרפואה ובשנת 1875 הוקם במקביל בית ספר למדעים. האוניברסיטה הוקמה במתכונתה הנוכחית בשנת 1900 כאיחוד של שני בתי ספר אלו, תחת חסותה של ויקטוריה, מלכת הממלכה המאוחדת. בשנת 1901 הוקם בית הספר לכלכלה. בשנת 1939 החלו לימודי אמנות ובשנות ה-50 החלו לימודי הנדסת גרעין. במהלך מלחמת העולם הראשונה הוקם באוניברסיטה בית חולים משמעותי שטיפל ב-125,000 פצועים. ב-1 באוגוסט 2008, האוניברסיטה עברה לארגון אקדמי של חמישה 'קולג'ים', המורכבים ממספר רב של 'בתי ספר': הקולג' לאמנויות ומשפטים הקולג' לרפואה ורפואת שיניים הקולג' למדעי החיים והסביבה הקולג' להנדסה ומדעי הפיזיקה הקולג' למדעי החברה דירוג שאנגחאי - 151–200 (2023) Times Higher Education - מקום 101 (2024) דירוג QS לאוניברסיטאות - 84 (2024) מדיה וקבצים בנושא אוניברסיטת ברמינגהאם בוויקישיתוף אתר האינטרנט הרשמי של אוניברסיטת ברמינגהאם אתר האינטרנט הרשמי של אוניברסיטת ברמינגהאם (באנגלית) אוניברסיטת ברמינגהאם, ברשת החברתית אקס (טוויטר) אוניברסיטת ברמינגהאם, ברשת החברתית LinkedIn
גלגל מסתובב

האם התכוונתם ל... גלגל מסתובב (אלבום) – אלבום הסולו השני של שמוליק קראוס גלגל מסתובב (שיר) – סינגל של עידן רייכל, מתוך האלבום ואם תבואי אליי
לודנשייד

לודנשייד (באנגלית: Lüdenscheid; בהגהה גרמנית: ˈly:dn̩ʃaɪt) היא עיר במחוז מרקיישר קריי שבצפון נורדריין-וסטפאליה, גרמניה. בעוד שהתיישבות ראשונה באזור לודנשיד מאושרת במאה ה-9, אזכורו הראשון של המקום ככפר נעשה בשנת 1067 וכעיר בשנת 1268. במאה ה-15 וה-16 הייתה לודנשייד חברה בברית ערי הנזה. מאז 1609 שייכת העיר למרקיזות ברנדנבורג, פרוסיה. בשנת 1815 הפכה לחלק מהפרובינציה החדשה של פרוסיה בוסטפאליה. אנגליה בריגהאוס, אנגליה הולנד דן הלדר, הולנד בלגיה לוון, בלגיה פולין Gmina Myślenice, פולין צרפת רומילי-סור-סיין, צרפת רוסיה טאגאנרוג, רוסיה מדיה וקבצים בנושא לודנשייד בוויקישיתוף אתר האינטרנט הרשמי של לודנשייד ערך זה הוא קצרמר בנושא יישובים ובנושא גרמניה. אתם מוזמנים לתרום לוויקיפדיה ולהרחיב אותו.
ספר המידות (ברסלב)

ספר המידות (נקרא בתחילה "ספר האלף-בית") הוא ספר שנכתב על ידי רבי נחמן מברסלב המאסף מאמרים על המידות השונות, וכן על היבטים שונים בחיי האדם. הספר ערוך לפי ערכים שונים, על פי סדר האלף-בית. בתחילה, היה הספר כתוב בכתב יד אצל רבי נחמן, שלא פרסמו, אולם בשנת 1803 (תקס"ג) קרא רבי נחמן לרבי נתן שטרנהרץ והקריא לו את רוב הספר על מנת שיכינו לדפוס. רבי נחמן העריך מאוד את הספר, ואף אמר עליו "הספר הזה הוא ידידי הטוב! זה הספר עשה אותי יהודי!". הספר מתחלק לשני חלקים, כשהאחד נקרא "אלף בית ישן", ואילו השני נקרא "אלף בית חדש". את חלקו הראשון של הספר כתב רבי נחמן עוד בימי ילדותו, ואילו את החלק השני כתב בתקופה מאוחרת יותר. במהדורה הראשונה נדפסו שני החלקים נפרדים זה מזה, ואולם במהדורה השנייה תיקן זאת רבי נתן, ושני החלקים נדפסו יחדיו, כשבכל ערך יש חלק ראשון וחלק שני. על פי עדותו של רבי נתן, הספר שהודפס הוא רק אחוז מזערי מתוך כתב היד של רבי נחמן. על ערך רפואה בלבד, מספר רבי נתן, היו לרבי נחמן מאתיים דפים כתובים. הספר נדפס לראשונה בשנת 1810 (תקע"א), שנת פטירתו של רבי נחמן, ולאחר מכן, בשנת 1822 (תקפ"ג), הודפס מחדש בצירוף מראי מקומות שכתב רבי נתן שטרנהרץ. בשנים מאוחרות יותר נוספו מראי מקומות נוספים, חלקם נכתבו על ידי רבי צדוק הכהן מלובלין, וחלקם על ידי רבי נחמן מטשעהרין, תלמידו של רבי נתן. ספר המידות, באתר אשובה ספר המידות, באתר OCLC (באנגלית) https://breslovbooks.com/pdf/hebrew-sefer-hamedos.pdf ספר המידות https://web.archive.org/web/20210804153537/https://breslovbooks.com/pdf/hebrew-sefer-hamedos.pdf ארכיון Archive.org https://breslovbooks.com/pdf/hebrew-sefer-hamedos-with-sources-version-2.pdf ספר המידות עם מראי מקומות https://web.archive.org/web/20230314164356/https://breslovbooks.com/pdf/hebrew-sefer-hamedos-with-sources-version-2.pdf ארכיון Archive.org
מימי קין

מימי קין (באנגלית: Mimi Keene; נולדה ב-5 באוגוסט 1998) היא שחקנית בריטית, אשר ידועה בתפקידיה כסינדי ויליאמס באופרת הסבון של ה-BBC One "איסטאנדרס" וכרובי מת'יוס בסדרה "חינוך מיני" של נטפליקס. קין נולדה ב-5 באוגוסט 1998 ולמדה באקדמיה לאמנויות התיאטרון איטליה קונטי בשנים 2009–2014. הקריירה של קין החלה על הבמה, בהופעה המקצועית הראשונה שלה שיחקה בתפקיד ג'ניי בהצגה "Kin" בתיאטרון רויאל קורט החל מ-19 בנובמבר עד 23 בדצמבר 2010. בשנת 2013 הופיע קין בסדרת הקומדיה לילדים של ערוץ CBBC‏ "Sadie J" ובסדרה "Our Girl". בין 2013 ל-2015 השתתפה בסדרה "איסטאנדרס". בשנת 2016 הופיעה קין בפרק של הסדרה "Casualty" בתור לאנה ווסטמור, ושיחקה את מייגן בסרט הקצר "הבריחה" בשנת 2017. לקין היו גם תפקידי דיבוב למשחקי הווידאו "Castlevania: Lords of Shadow"‏ 1 ו-2. בשנת 2019 קין גילמה את אדית' טולקין בצעירותו בסרט "טולקין". בהמשך השנה החלה לשחק את רובי מתיוס בסדרה של נטפליקס "חינוך מיני", והופיעה בסרט "הגנה צמודה". מדיה וקבצים בנושא מימי קין בוויקישיתוף מימי קין, ברשת החברתית אקס (טוויטר) מימי קין, ברשת החברתית אינסטגרם מימי קין, במסד הנתונים הקולנועיים IMDb (באנגלית) מימי קין, באתר Rotten Tomatoes (באנגלית) מימי קין, באתר Metacritic (באנגלית) מימי קין, במסד הנתונים הקולנועיים KinoPoisk (ברוסית) Soen, Hayley. "Who is Mimi Keene? The 21-year-old who plays Sex Ed's most underrated character". The Tab. אורכב מ-המקור ב-2020-06-13. נבדק ב-27 באפריל 2020. {{cite news}}: (עזרה) Kelly, Helen (19 בינואר 2018). "Remember EastEnders' Cindy Williams? TJ Spraggan's ex looks VERY different now..." Daily Express (באנגלית). נבדק ב-24 בפברואר 2019. {{cite news}}: (עזרה) "This is what the cast of Netflix's 'Sex Education' are like in real life". The Tab. 14 בינואר 2019. נבדק ב-24 בפברואר 2019. {{cite news}}: (עזרה) "News". Italia Conti Academy of Theatre Arts. אורכב מ-המקור ב-31 באוקטובר 2013. נבדק ב-31 באוקטובר 2013. {{cite web}}: (עזרה) "Kin - theatre review". The Guardian. 25 בנובמבר 2010. נבדק ב-14 ביולי 2015. {{cite news}}: (עזרה) "Theatre review:Kin at Royal Theatre". British Theatre Guide. 2010. נבדק ב-14 ביולי 2015. {{cite news}}: (עזרה) "Kin". Official London Theatre. 25 בנובמבר 2010. נבדק ב-14 ביולי 2015. {{cite news}}: (עזרה) "Our Girl 24/03/2013". BBC. 24 במרץ 2013. נבדק ב-14 ביולי 2015. {{cite news}}: (עזרה) "Casualty - High Tide credits". BBC. 2016. נבדק ב-1 במרץ 2016. {{cite news}}: (עזרה)
יחסי איטליה–פקיסטן

יחסי איטליה–פקיסטן הם היחסים הדו-צדדיים בין הרפובליקה של איטליה לרפובליקה האיסלאמית של פקיסטן. לשתי המדינות יש יחסים לבביים. איטליה היא משקיעה פעילה בפקיסטן. איטליה סיפקה לפקיסטן 100 מיליון דולר במסגרת הסכם החלפת החוב לפיתוח איטלקי בפקיסטן לפרויקטים של פיתוח חברתי בתחום הבריאות, החינוך והתברואה בפקיסטן. ממשלת איטליה הסכימה לספק קו אשראי השווה ל-10 מיליארד דולר למשקיעים איטלקים שמוכנים להשקיע בפקיסטן. איטליה תמכה גם במכרז פקיסטן להסכם סחר חופשי בין פקיסטן לאיחוד האירופי. באיטליה חיים מעל 150,000 פקיסטנים, בעיקר מתגוררים בערים מילאנו וברשה, שרובם הגדול הגיעו ממחוז פנג'אב בפקיסטן. איטליה השתתפה בעיקר בתרומתה המדעית של פקיסטן לעולם, ושתי המדינות הקימו את הוועידה הבינלאומית לאסטרופיזיקה ויחסות בשנת 2011. איטליה מעדיפה הסכם סחר חופשי עם פקיסטן במסגרת האיחוד האירופי. במרץ 2020 דיווח משרד החוץ האיטלקי שפקיסטן שולחת 500,000 טבליות כלורוקין כדי לעזור לחולים איטלקים הסובלים מנגיף הקורונה. פקיסטן מחזיקה באיטליה שגרירות ברומא וקונסוליה כללית במילאנו. איטליה מחזיקה בפקיסטן שגרירות באסלאמאבאד, קונסוליה כללית בקראצ'י וקונסוליית כבוד בלאהור. "Daily Times". Daily Times. נבדק ב-11 בינואר 2018. {{cite web}}: (עזרה) "Pakistan-Italy oppose UNSC expansion, stress equality". Web.archive.org. 1 במרץ 2005. נבדק ב-11 בינואר 2018. {{cite web}}: (עזרה) [1] (הקישור אינו פעיל, January 2018) [2] (הקישור אינו פעיל, January 2018) "Italy`s view". Dawn.com. 11 בנובמבר 2010. נבדק ב-11 בינואר 2018. {{cite web}}: (עזרה) "Archived copy" (PDF). אורכב מ-המקור (PDF) ב-2010-08-21. נבדק ב-2010-11-02. {{cite web}}: (עזרה) "Italy favours FTA with Pakistan". Dawn.com. 6 בדצמבר 2016. נבדק ב-11 בינואר 2018. {{cite web}}: (עזרה) https://www.samaa.tv/global/2020/03/pakistan-donating-500000-anti-coronavirus-tablets-to-italy-ministry/
1670

שנת 1670 היא השנה ה-70 במאה ה-17. זוהי שנה רגילה, שאורכה 365 ימים. 1 בינואר 1670 לפי הלוח הגרגוריאני מקדים את 1 בינואר לפי הלוח היוליאני ב-10 ימים. כל התאריכים שלהלן הם לפי הלוח הגרגוריאני. 2 במאי – צ'ארלס השני נותן אישור קבוע לחברת מפרץ הדסון לסחר בפרווה באמריקה הצפונית 1 ביוני – מלך אנגליה צ'ארלס השני ומלך צרפת לואי ה-14 חותמים על ברית חשאית נגד הולנד 14 באוקטובר – בכורת המחזה "גם הוא באצילים" מאת מולייר יחיאל מיכל חסיד, רבה של ברלין ושל פרנקפורט על האודר 23 במאי – פרדיננדו השני דה מדיצ'י, הדוכס הגדול של טוסקנה (נולד ב-1610) 15 בנובמבר – יוחנן עמוס קומניוס, פילוסוף צ'כי, פדגוג ותאולוג (נולד ב-1592) להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. במקומות בהם היה נהוג אז הלוח היוליאני, שנת 1670 התחילה ביום י"ט בטבת ה'ת"ל (לעומת זאת, אותה שנה לפי הלוח הגרגוריאני החלה 10 ימים מוקדם יותר, ב-ט' בטבת). אורכה של שנה זו לפי הלוח היוליאני 365 ימים - בדיוק כמו הלוח הגרגוריאני המקביל. להלן לוח שנה יוליאני - עברי משולב עם חגים ומועדים עבריים: שנת 1670 לפי הלוח היוליאני Nothing. ילידי 1670‎ נפטרים ב-1670‎ מדיה וקבצים בנושא 1670 בוויקישיתוף
קווין אדוארדס

קווין דורל אדוארדס (באנגלית: Kevin Durell Edwards; נולד ב-30 באוקטובר 1965) הוא כדורסלן עבר אמריקאי, אשר שיחק בליגת ה-NBA בין השנים 1988–2001. ממוצעיו הכוללים לאורך 11 עונותיו בליגה הם 10.9 נקודות, 2.7 ריבאונדים, 2.7 אסיסטים ו-1.4 חטיפות למשחק. אדוארדס נולד בעיר קליבלנד הייטס, אוהיו, ובין השנים 1984–1988 למד ב"מכללה הקהילתית לייקלנד" שבצפון אוהיו ובאוניברסיטת דה פול אשר בשיקגו, אילינוי. בשתי עונותיו בקבוצת הכדורסל של אוניברסיטת דה פול שיתף פעולה עם רוד סטריקלנד ודאלאס קומג'יס, ורשם ממוצעים של 16.3 נקודות, 5.1 ריבאונדים ו-3.5 אסיסטים למשחק. בדראפט ה-NBA‏ 1988 נבחר אדוארדס בבחירה ה-20 על ידי מיאמי היט, לקראת עונת הבכורה של המועדון. לאורך עונתו הראשונה בקבוצה הוליך את קלעיה עם ממוצע של 13.8 נקודות למשחק, ובסיומה נבחר לחמישיית הרוקיז השנייה של העונה, על אף שמיאמי סיימה עם מאזן הניצחונות הנמוך ביותר בליגה; 15–67. ב-4 העונות הבאות נותר אדוארדס אחד השחקנים הבולטים של ההיט, ותרם 11.8 נקודות בממוצע למשחק. ביולי 1993, לאחר 5 עונות במיאמי, חתם על חוזה בניו ג'רזי נטס. בעונתו הראשונה בניו ג'רזי פתח בכל בכל 82 המשחקים וקלע שיא קריירה של 14.0 נקודות למשחק. לאחר 14 משחקים בעונת 1994/1995, אשר בכולם קלע לפחות 10 נקודות, נפצע אדוארדס ונאלץ להחמיץ את כל המשך אותה עונה. בשתי העונות הבאות שותף ב-66 משחקים בסך הכול, בשל פציעות שונות, ותרם 8.8 נקודות בממוצע למשחק. בפברואר 1988, לאחר כ-4 עונות וחצי עם הנטס, הועבר לצד דייוויד בנואה וינקה דארה בטרייד לאורלנדו מג'יק, תמורת רוני סייקלי ובראיין אוואנס. בעונות 1999 ו-2000 לא שיחק כלל, ובעונת 2000/2001 שותף ב-46 משחקי NBA כשחקן ונקובר גריזליס, בטרם פרש ממשחק. פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA הסטטיסטיקות של אדוארדס בליגת ה-NBA, באתר basketball-reference.com הסטטיסטיקות של אדוארדס בליגת המכללות, באתר sports-reference.com רשימת הנבחרים בדראפט 1988, באתר basketball-reference.com אדוארדס חותם על חוזה ל-5 שנים בניו ג'רזי, באתר sun-sentinel.com,‏ 9 ביולי 1993 הפציעה של אדוארדס משאירה את הנטס מחכים, באתר הניו יורק טיימס, 29 בנובמבר 1994 אדוארדס, סייקלי ודארה נשלחים בטרייד לניו ג'רזי, באתר Associated Press,‏ 20 בפברואר 1998 פרופיל של אדוארדס, באתר קבוצת אוניברסיטת דה פול
ז'וזואה

האם התכוונתם ל... ז'וזואה פשקיירה – כדורגלן פורטוגזי המשחק בלגיה ורשה ז'וזואה אנונסיאדו דה אוליביירה – כדורגלן עבר ברזילאי
עונת 2018/2019 בליגת האלופות בכדורסל

עונת 2018/2019 בליגת האלופות בכדורסל הייתה העונה השלישית של תחרות אירופית זו לקבוצות כדורסל היא אורגנה על ידי פיב"א אירופה. המשחק הראשון התקיים ב-20 בספטמבר 2018 ומשחק הגמר התקיים ב-5 במאי 2019. בתחרות השתתפו 55 קבוצות. הפיינל פור התקיים באנטוורפן, בלגיה ובמשחק הגמר של התחרות ניצחה וירטוס בולוניה וזכתה בגביע בפעם הראשונה בתולדות המועדון. 55 קבוצות שיחקו בתחרות, 26 בשלב הבתים ו-29 בשלבי המוקדמות שמתוכן רק 6 יעפילו לשלב הבתים. בשלב הבתים השתתפו 32 קבוצות שאורגנו ב-4 בתים. הקבוצות שסיימו במקומות 1–4 העפילו לפלייאוף, הקבוצות שסיימו במקומות 5-6 נשרו ליורופקאפ. משחקי הפלייאוף התקיימו בשיטת בית-חוץ בשלב שמינית ורבע הגמר. לאחר מכן התקיים אירוע פיינל פור, ובו חצי הגמר והגמר הוכרעו במשחק אחד. 32 הקבוצות חולקו ל-4 בתים של 8 קבוצות הפיינל פור שוחק ב-אנטוורפן, בלגיה מה-3 במאי עד ה-5 במאי 2019. הפועל חולון סיימה במקום החמישי בבית ב' ונשרה ליורופקאפ. הפועל ירושלים השתתפה בתחרות בפעם הראשונה בתולדותיה, סיימה במקום השני בבית ג' והודחה ברבע הגמר על ידי טנריפה. הפועל תל אביב השתתפה במוקדמות אך לא העפילה לשלב הבתים. פירוט התחרות באתר התחרות
יחסי פינלנד–פקיסטן

יחסי פינלנד–פקיסטן הם היחסים הבילטראליים בין פינלנד לפקיסטן. היחסים כוננו ב-12 בינואר 1951, ובמשך שנים רבות התמקדו בעיקר בסחר ובשיתוף פעולה כלכלי. בשנים האחרונות פינלנד גם תרמה כלכלית לשיתוף פעולה ופיתוח וסיוע הומניטרי בפקיסטן, למשל באמצעות תרומות משמעותיות לקרן Multi Donor Trust Fund של הבנק העולמי לשיקום אזור הגבול הפקיסטני. ההתייעצויות המדיניות האחרונות של פינלנד–פקיסטן נערכו בהלסינקי באפריל 2014. בפינלנד אין שגרירות של פקיסטן, אך תושבי פינלנד יכולים לקבל שירותים קונסולריים משגרירות פקיסטן בסטוקהולם. שגרירות פינלנד באסלאמאבאד, פקיסטן, נסגרה באוגוסט 2012 בגלל קיצוץ תקציבי של הממשלה. כעת, שגריר פינלנד בדרום אסיה, מר הארי קמריינן, מופקד על יחסי פקיסטן, בדגש על פיתוח שיתוף פעולה כלכלי. משרדו מבוסס בהלסינקי במשרד לענייני חוץ של פינלנד. פינלנד מחזיקה קונסוליה כללית בקראצ'י, כמו גם שתי קונסוליות כבוד אחרות בערים לאהור ואסלאמאבאד הפקיסטניות. המועצה העסקית של פקיסטן היא ארגון שהוקם בשנת 1985 ונרשם בפינלנד ובפקיסטן במטרה לשפר את קשרי המסחר והעסקים בין המדינות. אף על פי שהסחר הדו-צדדי מבחינה היסטורית היה מתון למדי, יותר ויותר עסקים פיניים מעוניינים בשוק הפקיסטני. מספר חברות פיניות בולטות כבר קיימות שם. "Ulkoministeriö: Matkustaminen ja maat: Kahdenväliset suhteet". Formin.finland.fi. נבדק ב-11 בינואר 2018. {{cite web}}: (עזרה) "Archived copy". אורכב מ-המקור ב-2014-07-14. נבדק ב-2014-07-07. {{cite web}}: (עזרה) "Kiertävä suurlähettiläs Etelä-Aasiassa". Finlandpakistan.org. נבדק ב-11 בינואר 2018. {{cite web}}: (עזרה) "Kiertävä suurlähettiläs Etelä-Aasiassa". Finlandpakistan.org. נבדק ב-11 בינואר 2018. {{cite web}}: (עזרה) "Kiertävä suurlähettiläs Etelä-Aasiassa". Finlandpakistan.org. נבדק ב-11 בינואר 2018. {{cite web}}: (עזרה) "Finland Pakistan Business Council -". Fpbc.fi. נבדק ב-11 בינואר 2018. {{cite web}}: (עזרה) "Ulkoministeriö: Matkustaminen ja maat: Kahdenväliset suhteet". Formin.finland.fi. נבדק ב-11 בינואר 2018. {{cite web}}: (עזרה)
סטרושלה (פולין)

סְטָרוֹשֶׁלֶה (בפולנית: Starosiele;‏ staroszele; באוקראינית: Староселе) הוא כפר בגמינת דוביינקה (אנ') שבפרובינציית לובלין במזרח פולין, סמכו לגבול עם אוקראינה. הכפר שוכן כשני ק"מ דרומית לדוביינקה, 31 ק"מ דרום-מזרחית לחלם, ו-95 ק"מ מזרחית לבירה האזורית לובלין. בשנים 1975–1998 הכפר היה שייך למחוז חלם (אנ') שבטל עם החלת הרפורמה המנהלית בפולין (פול') בתחילת 1999. על פי המפקד הלאומי של 2011, אוכלוסיית הכפר מנתה 141 איש. הכפר הוא החמישי בגודלו בגמינת דוביינקה.
יחסי פורטוגל–פקיסטן

יחסי פורטוגל–פקיסטן הם היחסים הדיפלומטיים שבין פורטוגל לבין הרפובליקה האסלאמית של פקיסטן. ב-14 בנובמבר 1949 הוקמה נציגות דיפלומטית פורטוגזית בקראצ'י, וב-12 באוגוסט 1954 פתחה פקיסטן צירות בליסבון. ב-16 ביוני 1958 נחתם הסכם מסחרי בין פורטוגל לפקיסטן. ב-25 בספטמבר 1958 שודרגה הנציגות הדיפלומטית של פורטוגל בקראצ'י לשגרירות. ב-17 באפריל 1995, פורטוגל ופקיסטן התקשרו בהסכם לקידום והגנה הדדית של השקעות, וב-23 ביוני 2000 נחתמה בין פורטוגל לפקיסטן אמנה למניעת מיסוי כפול ומניעת העלמות מס מבחינת מיסי הכנסה והפרוטוקול המתאים. בשנת 2018 נערכו כמה סבבי שיחות בין משלחות דיפלומטיות משתי המדינות, ובהם דנו המשלחות בכל קשת היחסים הדו-צדדיים, לרבות בתחומי הפוליטיקה, הכלכלה, האנרגיה, החקלאות, התרבות, החינוך, שיתוף הפעולה הקונסולרי, חילופי פרלמנטרים ואנשי קשר בין המדינות. נחקרו אפשרויות כדי לשפר את שיתופי הפעולה גם בתחומי הסחר וההשקעות. דעות הוחלפו גם בסוגיות אזוריות וגלובליות בעלות אינטרס הדדי, כולל שלום וביטחון. שני הצדדים הביעו שביעות רצון מהשיתוף הפעולה המתמשך באו"ם ובפורומים רב-צדדיים אחרים והסכימו להמשיך ולתמוך זה בזה. פורטוגל מחזיקה בפקיסטן שגרירות באסלאמאבאד ו-2 קונסוליות בקראצ'י ובלאהור. פקיסטן מחזיקה בפורטוגל שגרירות בליסבון וקונסוליה כללית בפורטו. מדיה וקבצים בנושא יחסי פורטוגל–פקיסטן בוויקישיתוף באתר משרד החוץ הפורטוגזי Pakistan, Portugal to enhance relations through bilateral consultation באתר pakistantoday‏, 30 בינואר 2018 אתר על יחסי מדינות